҃е вели́кій, хва́льный, и непостижи́мый, и неисповѣди́мый, созда́вый человѣ́ка руко́ю твое́ю, пе́рсть взе́мъ ѿ землѝ и ѡ́бразомъ твои́мъ почти́вый єго̀, іи҃се хрс̑тѐ, прежела́емое и́мя, со безнача́льнымъ твои́мъ ѻц҃е́мъ, и съ прест҃ы́мъ, и бл҃ги́мъ, и животворя́щимъ твои́мъ дх҃омъ, яви́ся на рабѣ̀ твое́мъ и́мр̑къ, и посѣтѝ єго̀ душе́ю и тѣ́ломъ, умоля́емь ѿ пресла́вныя влд̑чцы на́шея бцд̑ы, и приснодв҃ы мр҃і́и:ст҃ы́хъ нбс̑ныхъ си́лъ безпло́тныхъ:и чс̑тна́гѡ сла́внагѡ про̑ро́ка, прд̑те́чи и крс̑ти́теля іѡа́нна:ст҃ы́хъ сла́вныхъ и всехва́льныхъ апс̑лѡвъ:ѝже во ст҃ы́хъ ѻтє́цъ на́шихъ, и вселе́нскихъ учи́телей, васі́ліа вели́кагѡ, григо́ріа бг҃осло́ва, іѡа́нна златоу́стаго:аѳана́сіа и кѷрі́лла, нікола́а и́же въ мѵ́рѣхъ, спѷрідѡ́на чудотво́рца, и всѣ́хъ ст҃ы́хъ сщ҃еннонача́льникѡвъ:ст҃а́гѡ апс̑ла первомч҃нка и архідіа́кона стефа́на:ст҃ы́хъ сла́вныхъ и великомч҃нкѡвъ, геѡ́ргіа побѣдоно́сца, дими́тріа мѷрото́чца, ѳео́дѡра стратила́та, и всѣ́хъ ст҃ы́хъ мч҃нкѡвъ:прпд̑бныхъ и бг҃оно́сныхъ ѻтє́цъ на́шихъ, антѡ́ніа, єѵѳѵ́міа, са́ввы ѡсвяще́ннагѡ, ѳеодо́сіа ѻ́бщагѡ житія̀ нача́льника, ѻну́фріа, арсе́ніа, аѳана́сіа аѳѡ́нскагѡ, и всѣ́хъ прпд̑бныхъ:ст҃ы́хъ и исцѣли́телей, безсре́бренникѡвъ космы̀ и даміа́на, кѵ́ра и іѡа́нна, пантелеи́мона и єрмола́а, самѱѡ́на и діоми́да, ѳалале́а и трѵ́фѡна, и про́чихъ:ст҃а́гѡ и́мр̑къ, и всѣ́хъ твои́хъ ст҃ы́хъ